14 जुलाई तक कर सकेंगे बिडिंग, 24 जुलाई को NSE-BSE पर लिस्ट होंगे शेयर्स
उत्कर्ष स्मॉल फाइनेंस बैंक लिमिटेड का IPO आज (12 जुलाई) से ओपन हो गया है। इस इनिशियल पब्लिक ऑफरिंग यानी IPO के जरिए कंपनी 500 करोड़ रुपए जुटाना चाहती है। बॉम्बे स्टॉक एक्सचेंज (BSE) के मुताबिक, IPO ओपन होने के 2 घंटे के अंदर ही
उत्कर्ष स्मॉल फाइनेंस बैंक लिमिटेड का IPO आज (12 जुलाई) से ओपन हो गया है। इस इनिशियल पब्लिक ऑफरिंग यानी IPO के जरिए कंपनी 500 करोड़ रुपए जुटाना चाहती है। बॉम्बे स्टॉक एक्सचेंज (BSE) के मुताबिक, IPO ओपन होने के 2 घंटे के अंदर ही पूरी तरह से सब्सक्राइब हो गया है।
इस IPO के लिए कंपनी 500 करोड़ रुपए के सभी फ्रेश इक्विटी शेयर जारी करेगी।
24 जुलाई को शेयर मार्केट में लिस्ट होगें शेयर्स
रिटेल निवेशक इस IPO के लिए 12 जुलाई से 14 जुलाई तक बिडिंग कर सकते हैं। 24 जुलाई को कंपनी के शेयर्स बॉम्बे स्टॉक एक्सचेंज (BSE) और नेशनल स्टॉक एक्सचेंज (NSE) पर लिस्ट होंगे।
उत्कर्ष स्मॉल फाइनेंस बैंक लिमिटेड IPO से जुड़ी खास तारीखें
अगर आप भी इस IPO में पैसा लगाने का प्लान बना रहे हैं तो हम आपको बता रहे हैं कि आप इसमें कितना निवेश कर सकते हैं।
मिनिमम और मैक्सिमम कितना पैसा लगा सकते हैं?
उत्कर्ष स्मॉल फाइनेंस बैंक लिमिटेड के IPO में रिटेल निवेशक को मिनिमम एक लॉट यानी 600 शेयरों के लिए अप्लाय करना होगा। कंपनी ने IPO का प्राइस बैंड 23-25 रुपए प्रति शेयर रखा है। यदि आप IPO के अपर प्राइस बैंड 25 रुपए के हिसाब से 1 लॉट के लिए अप्लाय करते हैं तो आपको 15,000 रुपए लगाने होंगे। रिटेल निवेशक अधिकतम 13 लॉट यानी 7800 शेयर्स के लिए बिडिंग कर सकते हैं, जिसके लिए 195,000 रुपए इन्वेस्ट करने होंगे।
10% हिस्सा रिटेल इनवेस्टर्स के लिए रिजर्व
कंपनी के इश्यू का 75% हिस्सा क्वालिफाइड इंस्टीट्यूशनल इनवेस्टर्स (QIP) के लिए रिजर्व रखा गया है। इसके अलावा 10% हिस्सा रिटेल इनवेस्टर्स और बाकी 15% हिस्सा नॉन-इंस्टीट्यूशनल इन्वेस्टर्स (NII) के लिए रिजर्व है।
उत्कर्ष स्मॉल फाइनेंस बैंक के फाइनेंशियल्स
अमाउंट करोड़ रुपए में...
